open-index/open-wikipedia-markdown huggingface dataset:
Markku Jalonen

**Markku Iisakki Jalonen** (s. 2. syyskuuta 1960 Seinäjoki) on entinen suomalainen toimitusjohtaja. Hän toimi Kunnallisen työmarkkinalaitoksen (KT) työmarkkinajohtajana vuodesta 2007 lähtien. Kunnallisesta työmarkkinalaitoksesta tuli Kunta- ja hyvinvointialuetyönantajat KT 1.7.2021. Samasta ajankohdasta alkaen Markku Jalonen nimitettiin Kunta- ja hyvinvointialuetyönantajat KT:n toimitusjohtajaksi.

Jalonen jäi eläkkeelle KT:n toimitusjohtajan tehtävästä alkuvuodesta 2025. 

Jalonen valmistui ylioppilaaksi vuonna 1979, yhteiskuntatieteiden maisteriksi 1986 ja lisensiaatiksi vuonna 1996 Tampereen yliopistosta. Hänen pääaineensa oli valtio-oppi ja sivuaineina julkisoikeus, kansantaloustiede ja tiedotusoppi. Vuosina 1985–1989 Jalonen työskenteli assistentin viransijaisena ja projektitutkijana Tampereen yliopistossa. Jalonen toimi Tampereen Poliisikoulun tuntiopettajana vuosina 1985-1989.

Vuosina 1989–1995 Jalonen oli Kunnallisvirkamiesliiton tutkimusvastaava. Vuosina 1995–2000 hän oli Tehyn sopimusosaston asiamies.*<sup></sup>* Jalonen oli Kunnallisvirkamiesliiton ja sitä seuranneen Julkis- ja yksityisalojen toimihenkilöliitto Jytyn puheenjohtaja vuosina 2001–2006. KT:n apulaisjohtajaksi hän siirtyi 1. syyskuuta 2006 ja 1. helmikuuta 2007 sen työmarkkinajohtajaksi.

Jalonen on ollut neuvottelemassa mm. viimeisimmät keskitetyt työmarkkina- ja eläkeratkaisut eli Raamisopimuksen, Työllisyys- ja kasvusopimuksen, Kilpailukykysopimuksen sekä vuosien 2017 ja 2025 eläkeuudistukset. Jalonen johti Suomen suurimman työmarkkinatoimialan, kunta-alan, työnantajaedunvalvontaa ja neuvotteluita. Jalosen johdolla kunta-alalle sovittiin kahdeksan työmarkkinaratkaisua vuosina 2007–2022.

Jalosen luottamustoimia olivat muun muassa Kevan hallituksen jäsen 2020–2025, Eläketurvakeskuksen hallituksen jäsen 2017-2024, ja Työllisyysrahaston hallituksen jäsen 2019–2025, (pj. 2019, 2025 ja varapj. 2022). Hän toimi myös vakuutusyhtiö Kalevan (2001–2006), VVO-yhtymän (2001–2005) ja Koulutusrahaston hallintoneuvostoissa (2007–2018) sekä Työttömyysvakuutusrahaston hallituksessa 2007–2018. Jalonen oli Talousneuvoston jäsen vuosina 2022–2025.

Jalonen on ollut Arvonimilautakunnan jäsen vuodesta 2012– ja toiminut varapuheenjohtajana vuodesta 2016 alkaen. 

Jalonen on naimisissa ja hänellä on kaksi lasta. Jaloselle on myönnetty Suomen Leijonan komentajamerkki vuonna 2019.

## Lähteet
Ilkka Pentti

**Ilkka Tapani Pentti** on (s. 12. helmikuuta 1968 Kuopio) on suomalainen näyttelijä, joka työskentelee Kuopion kaupunginteatterissa. Hänen isänsä on näyttelijä Leo Pentti. Kirjoitettuaan ylioppilaaksi Pentti opiskeli Tampereen yliopiston näyttelijäntyön laitoksella, josta hän valmistui teatteritaiteen maisteriksi.

Pentti on työskennellyt näyttelijänä Kajaanin kaupunginteatterissa sekä Kuopion kaupunginteatterissa. Hänen näyttämötaiteellisiin saavutuksiinsa kuuluvat mm. hovineuvos Podkolesin näytelmässä *Naimahankkeet*, Chris (*Killer Joe*), Kauniin Jomppa (*[[Simpauttaja]]*), Bobby Child (*Crazy for You*) sekä toimittaja Torvela komediassa *Vaimoke*. 

Pentti on näytellyt televisiosarjassa *[[Häräntappoase (vuoden 1989 televisiosarja)|Häräntappoase]]*, jossa hänellä oli sivuosa maalaispoika Toukona. Hän on näytellyt myös nuorten seikkailusarjassa ''Kuka uskoo haikaraa''.

## Elokuvat ja tv-sarjat

## Teatterikiinnitykset
* Kajaanin kaupunginteatteri (1991-1995)
* Kuopion kaupunginteatteri (1995- alkaen)

## Lähteet

*Teatterit ja teatterintekijät 2005, 

## Aiheesta muualla
* Kuopion kaupunginteatterin kotisivut

### Aiheesta muualla
*
Hjalmar Sjöman

**Sven Gustaf Hjalmar Sjöman**,  (5. toukokuuta 1857 Tukholma – 7. marraskuuta 1934 Tukholma) oli Oulussa ja Vaasassa toiminut valokuvaaja.

## Perhe
Hjalmar Sjöman oli merikapteeni Sven Sjömanin poika, joka kiinnostui valokuvauksesta, koska hänen äitinsä Rosalie Sjöman (ent. Hammarqvist) oli Ruotsin historian ensimmäisiä naispuolisia valokuvaajia. Everstiluutnantti Anders Johan Sjöman oli hänen isoisoisä. 

## Ura
Sjöman kouluttautui Tallinnassa ja asettui sitten Ouluun vuonna 1881, avaten siellä valokuvausateljeen. Avioiduttuaan hän muutti Vaasaan, jonne perusti myös valokuvaamon. Sjöman kierteli kuvausmatkoilla Pohjanlahden rannikolla Kristiinankaupungista Tornioon asti. Hän otti muotokuvien ohella maisemakuvia, Oulussa mm. Kaupunginojan ja Rantakadun varrelta sekä ennen Oulun paloa 1882 että heti sen jälkeen, kun rauniot vielä savusivat. Viimeiset tunnistetut kaupunkikuvat Oulusta hän otti vuonna 1887.

Muotokuvattavia olivat filosofi Elias Lönnrot, säveltäjä Jean Sibelius, arkkitehti Berndt Ivar Aminoff, oopperalaulaja Olefine Moe, laulaja Alma Fohström, koulunjohtaja Anna Heikel, taidemaalari Otto Wallenius, Sissi Serlachius, Ilma de la Chapelle, Lilli Furuhjelm, näyttelijä Vilhelm Olin.

## Galleria

Tiedosto:Jean Sibelius by Hjalmar Sjöman.jpg|Säveltäjä Jean Sibelius. 
Tiedosto:Ivar-Aminoff-1880s.jpg|Arkkitehti Ivar Aminoff.
Tiedosto:Olefine Moe även Torsell 1850-1933 norsk - 1890 SLSA 1270 34 foto 1309.jpg|Oopperalaulaja Olefine Moe. 
Tiedosto:Alma Evelina Fohström-von Rode 1856-1936 - 1890 SLSA 1270 34 foto 661.jpg|Laulaja Alma Evelina Fohström.
Tiedosto:Anna Heikel by Hjalmar Sjöman.jpg|Opettaja Anna Heikel. 


## Lähteet
*  Forss, A., Kehusmaa, A. 1976. Oulun valokuvia ja kuvaajia 1800-luvulta. Pohjois-Pohjanmaan museon julkaisuja 3. Painopaikka: Liitto, Oulu. 32 s.
### Viitteet
Pitch

**Pitch** voi tarkoittaa seuraavia:
* pitch, lyhyt myyntipuhe, "hissipuhe"
*Pitch, pohjoisamerikkalainen korttipeli
* pitch, suomeksi 'nyökkäys', lentodynamiikan termi
* *[[Pitch (televisiosarja)|Pitch]]*, yhdysvaltalainen baseball-aiheinen draamasarja vuodelta 2016
Jonne Kemppinen

**Jonne Kemppinen** (s. 25. elokuuta 1981 Lahti) on entinen suomalainen jalkapalloilija. Hän oli pelipaikaltaan hyökkääjä. 

## Lähteet
* Veikkausliigan Hall of Fame

## Aiheesta muualla
* Kemppinen FC Lahden sivuilla 
* Kemppinen Veikkausliigan sivuilla
Katajamäki

**Katajamäki** tarkoittaa seuraavia:

* Katajamäki, televisiosarjalle Naapurilähiö*[[Naapurilähiö]]* suunniteltu nimi

## Sukunimi
* Aimo Katajamäki (s. 1962), graafinen suunnittelija, kuvittaja ja kuvataiteilija
* Antti Katajamäki (1938–2014), arkkitehti
* Ari Katajamäki, basisti
* Kosti Katajamäki (s. 1977), ralliautoilija
* Pasi Katajamäki (s. 1957), päätoimittaja
* Sakari Katajamäki (s. 1974), kirjallisuustieteilijä
* Unto Katajamäki, kirjailija, rehtori.
Rivoli

**Rivoli** on kaupunki Italiassa Torinon metropolikaupungissa Piemonten alueella. Rivoli on pinta-alaltaan 29,5 neliökilometriä, ja siellä on vajaat 50&nbsp;000 vakinaista asukasta.

Rivolin kuuluisimmat nähtävyydet ovat keskiaikainen kaupungin keskusta ja Rivolin linna. Linna rakennettiin alkujaan 1000-luvulla, mutta se muutettiin 1500-luvulla Savoijin kuningashuoneen maaseutuasunnoksi.

## Historia
Rivolin alueelta on löydetty arkeologisia todisteita ihmisasutuksesta neoliittiselta kaudelta. Myöhemmin alueella asuttui liguurit. Ensimmäisellä vuosisadalla eaa. se liitettiin Rooman valtakuntaan. Rooman tuhon jälkeen alueella oli langobardien asutuskeskus. Frankit löivät langobardit vuonna 773. Frankit antoivat Rivolin Ardunicin suvulle.

Vuonna 1247 Rivoli siirtyi Savoijin kuningassuvulle, joka kehitti kaupunkia ympäröivää maaseutua ja rakennutti kaupunginmuurit. Rivoli kärsi 1500- ja 1600-lukujen aikana Ranskan armeijan valtauksesta, kahdesta ruttoepidemiasta ja Espanjan perimyssodan taisteluissa.

Ricoli yhdistettiin 1700-luvulla Torinon Via di Francia tiellä ja vuonna 1871 kaupunkiin saapui junarata. Kaupungin asukasluku on kasvanut selvästi 1900-luvulla muualta Italiasta tulleiden maassamuuttajien ansiosta.

## Lähteet

## Aiheesta muualla

*Kaupungin kotisivut
Musette

**Musette** voi tarkoittaa
* säkkipilliä
* ranskalaista 1600-1700-luvulla käytettyä yksinkertaista cornamusa-säkkipillityyppiä, jolle sävellettiin myös sille omintakeista musiikkia
* musette de poitou -nimellä 1600-1700-luvulla Ranskassa tunnettua säkkipillistä irrotettua melodiapilliä
* musette-nimistä 1600-1700-luvun maalaistanssia, jota käytettiin myöhemmin myös barokissa kamarimusiikkiteoksissa ja sarjasävellyksissä
* urkujen musette-äänikertaa
* musette-harmonikkaa ja siihen läheisesti liittyvää *bal musette* -musiikkityyliä
* oboeta

## Lähteet
Frankofonia

**Frankofonialla** tarkoitetaan niin ranskankielistä maailmaa yleensä kuin ranskan kieltä ja kulttuuria edistävää toimintaa.

**Ranskankieliseen** eli **frankofoniseen** maailmaan kuuluu, pääasiassa Ranskan siirtomaa-ajan seurauksena, maita ja alueita lähes jokaisessa maanosassa. Joissakin maissa ranska on osan väestöä äidinkieli (Kanada, Sveitsi, Belgia), joissakin virallinen kieli tai ainakin yksi niistä (Gabon, Senegal, Togo), joissakin sillä on muuten vahva asema (Egypti, Romania, Vietnam). Ranskaa puhuvia ihmisiä arvioidaan olevan noin 300 miljoonaa.

Frankofonia-termiä alettiin käyttää 1800-luvun lopulla. Varsinaisesti frankofonia-aatteen leviäminen alkoi kuitenkin vasta toisen maailmansodan jälkeen, kun ranskankielinen maailma alkoi kokea englanninkielisen populaarikulttuurin leviämisen uhkana. Frankofoniaa ajatuksena levitti esimerkiksi Senegalin entinen presidentti Léopold Sédar Senghor. Hänen mukaansa frankofoniassa kyse on ennen kaikkea siitä, että ranskaa puhuvat tiedostavat, että heillä on yhteinen kieli ja myös paljon yhteistä kulttuuria.

Ranskassa frankofonia-asiat ovat nykyään ulkoministeriön alaisuudessa. Frankofoniaa ajavat muun muassa Ranskan ympäri maailmaa perustamat ranskalaiset kulttuurikeskukset ja kaapelin kautta näkyvä ranskankielinen TV5Monde-televisiokanava.

Ranskankielistä maailmaa yhdistämään on perustettu monenlaisia järjestöjä, joista tunnetuin on Organisation Internationale de la Francophonie. Kansainvälistä frankofonia-päivää vietetään 20. maaliskuuta. Suomessa sitä juhlii näkyvästi Ranskan instituutti Suomessa. 

## Lähteet

## Aiheesta muualla

* Ranskan ulkoministeriön frankofonia-sivu 
* Organisation internationale de la Francophonie 
* Le français dans le monde -lehti 
* TV5Monde
* Helsingin Ranskan Kulttuurikeskus
Avain (kirjankustantamo)

**Avain** on vuonna 2003 perustettu helsinkiläinen kirjankustantamo, joka kustantaa kauno- ja tietokirjallisuutta.

Avaimen perusti Anna-Riikka Carlson vuonna 2003. Hän myi yhtiön BTJ Finlandille (nyk. Suomen kirjastopalvelu) vuonna 2010 ja siirtyi samalla BTJ:lle kustannuspäälliköksi. Vuonna 2012 Carlson siirtyi WSOY:n kotimaisen kaunokirjallisuuden kustannuspäälliköksi. Elokuusta 2012 alkaen Avaimen kustannuspäällikkönä on toiminut YTM Tiina Aalto.

Avain kustantaa muun muassa kirjallisuutta ja kirjastoalaa käsitteleviä tietokirjoja, lastenkirjallisuutta ja selkokielistä kirjallisuutta. Kustantamo sai vuonna 2017 Selkokeskuksen myöntämän selkokirjallisuuden Seesam-palkinnon.

## Lähteet

## Aiheesta muualla
* Avaimen verkkosivut
* Lehti, Anu-Elina: ﻿Kirjallisuuden orja Vihreä Lanka. 30.10.2009.
Nicklas Bärkroth

**Nicklas Robert Bärkroth** (s. 19. tammikuuta 1992 Göteborg) on ruotsalainen jalkapalloilija. Hän edustaa pelaavaa Lech Poznańiä.

Bärkrothin kasvattajaseura on Balltorps FF. Vuonna 2006 hän siirtyi IFK Göteborgiin. Bärkroth debytoi IFK Göteborgin edustusjoukkueessa Allsvenskanissa 2. syyskuuta 2007 ottelussa IF Brommapojkarnaa vastaan. Näin hänestä tuli kaikkien aikojen nuorin Allsvenskanissa pelannut pelaaja.

Bärkrothin isä Robert Bengtsson Bärkroth on entinen jalkapalloilija ja nykyinen jalkapallovalmentaja.

## Aiheesta muualla

* Nicklas Bärkroth (90minut.pl)

## Lähteet
Laurence Rochat

**Laurence Rochat** (s. 1. elokuuta 1979) on sveitsiläinen entinen maastohiihtäjä ja olympiamitalisti.

Rochat kuului Sveitsin joukkueeseen, joka voitti hieman yllättäen olympiapronssia Salt Lake Citystä 2002. Joukkueessa hiihtivät hänen lisäkseen Andrea Huber, Brigitte Albrecht-Loretan ja Natascia Leonardi-Cortesi. Hänen paras henkilökohtainen arvokisasijoituksensa on Oberstdorfin 2005 MM-kilpailujen kahdestoista sija 30 kilometriltä. Maailmancupissa Rochatin paras sijoitus on Vernonin sprintissä 11. joulukuuta 2005 saavutettu kahdeksas sija. Hän lopetti uransa vuonna 2010.

## Lähteet
*Kotisivut  
*
Harold Kroto

**Harold Walter Kroto** (7. lokakuuta 1939 Wisbech, Cambridgeshire – 30. huhtikuuta 2016) oli brittiläinen kemisti. Hän sai Nobelin kemianpalkinnon vuonna 1996 fullereenin löytämisestä. Kroto jakoi palkinnon Robert Curlin ja Richard Smalleyn kanssa.

Kroton alkuperäinen sukunimi oli Krotoschiner, joka oli sleesialaista alkuperää. Kroton isä oli kotoisin Puolasta ja äiti oli saksalainen. Hänen vanhempansa muuttivat Isoon-Britanniaan 1930-luvulla pakoon natseja, koska Kroton isä oli juutalainen. Vuonna 1955 perheen nimi lyhennettiin muotoon Kroto.

Kroto opiskeli kemiaa Sheffieldin yliopistossa ja hän suoritti alemman korkeakoulututkinnon vuonna 1961. Filosofian tohtorin arvon hän sai vuonna 1964 samasta yliopistosta. Hänen tohtorintyönsä käsitteli vapaiden radikaalien elektronispektriä.

## Tutkijan ura
Kroton tohtorintyö sisälsi myös julkaisemattomia tutkimuksia muun muassa hiilisuboksidista. Nämä tutkimukset loivat Kroton kiinnostuksen molekyyleihin, jotka sisältävät useita hiiliä, joiden välillä on kaksois- tai kolmoissidoksia.

Väitöksensä jälkeen Kroto teki muutaman vuoden ajan tohtorintutkinnon jälkeisiä tutkimuksia Kanadassa ja Yhdysvalloissa Bell Labsin laboratorioissa. Hän muutti perheineen takaisin Britanniaan ja aloitti opetus- ja tutkimustyöt Sussexin yliopistossa vuonna 1967.

1970-luvulla Kroto tutki avaruudessa esiintyviä suuriketjuisia molekyylejä ja onnistui löytämään niistä lukuisia todisteita tähtien spektreistä. Tällaisia molekyylejä olivat muun muassa polyynit syanobutydiyyni (H-C≡C-C≡C-C≡N) ja syanoheksatriyyni (H-C≡C-C≡C-C≡C-C≡N). Näiden molekyylien rakenteen selittäminen johti hänet C60-molekyylin löytämiseen.

Kroto kuuli Ricen yliopistossa Curlin ja Smalleyn suorittamista laserspektroskopiatutkimuksista. Kroto ehdotti, että he käyttäisivät Ricen yliopiston laitteistoja tähdissä esiintyvien ketjumaisten hiiliyhdisteiden simuloimiseen.

Kroto, Curl ja Smalley osoittivat, että näitä yhdisteitä ei pelkästään esiintynyt tähdissä, vaan tähdet myös kykenivät tuottamaan niitä. Lisäksi he onnistuivat löytämään buckminsterfullereenin olemassaolon. Fullereenin ainutlaatuisen rakenteen selvittäminen aloitti kokonaan uuden kemian osa-alueen tutkimuksen. Nämä kolme kemistiä suorittivat tutkimukset yhdessä Jim Heathin, Sean O'Brienin ja Yuan Liun kanssa.

Vuoden 1990 jälkeen Kroton tutkimukset käsittelivät nanotiedettä ja -teknologiaa.

## Lähteet

## Aiheesta muualla
William Lycan

**William G. Lycan** (s. 26. syyskuuta 1945 Milwaukee, Wisconsin) on yhdysvaltalainen filosofi, joka toimii William Rand Kenan Jr. -oppituolin professorina Pohjois-Carolinan yliopistossa vuodesta 1990. Lycan lukeutuu analyyttiseen koulukuntaan, ja hänen erikoisalojaan ovat kielifilosofia, mielenfilosofia, tietoteoria, metafysiikka ja kielitiede.

Lycan opiskeli Amherst Collegessa ja Chicagon yliopistossa. Ennen siirtymistään Pohjois-Carolinaan vuonna 1982 hän opetti Ohion yliopistossa.

Mielenfilosofiassa Lycan on kannattanut Daniel Dennettin versiota funktionalismista, *homunkulaarista funktionalismia*. Tietoteoriassa Lycan on ollut episteemisen minimalismin kriitikko. Lycan on hylännyt David Kellogg Lewisin ajatuksen mahdollisista maailmoista metafyysisesti liioiteltuna, ja on ehdottanut tilalle aktualistista tulkintaa mahdollisista maailmoista johdonmukaisina, maksimaalisesti täydellisinä maailmaa koskevien kuvausten tai väitteiden joukkona, niin että mahdollinen maailma käsitetään täydellisenä kuvauksena siitä millainen maailma voisi olla, ei maailmana joka on kuvauksen kaltainen. 

## Teoksia

* *Persons, Criteria, and Materialism* (väitöskirja)
* *Logical Form in Natural Language* (Bradford Books / MIT Press, 1984)
* *Knowing Who* (yhdessä Steven Boërin kanssa) (Bradford Books / MIT Press, 1986)
* *Consciousness* (Bradford Books / MIT Press, 1987)
* *Judgement and Justification* (Cambridge University Press, 1988)
* *Modality and Meaning* (Kluwer Academic Publishing, Studies in Linguistics and Philosophy series, 1994)
* *Consciousness and Experience* (Bradford Books / MIT Press, 1996)
* *Philosophy of Language: A Contemporary Introduction* (Routledge Publishers, 1999)
* *Real Conditionals* (Oxford University Press, 2001)

## Aiheesta muualla
* William G. Lycan , Pohjois-Carolinan yliopisto
About.com

**About.com** oli vuonna 1999 perustettu Internet-sivusto, joka tarjosi kuluttajille tietoja ja ohjeita laajalta alueelta. Sillä oli palveluksessaan yli 600 toimittajaa, jotka saivat peruspalkkansa lisäksi palkkioita sivuston käyttäjämäärien mukaan.

Vuoden 2012 elokuusta lähtien About.com-sivuston omistaja on ollut IAC. Heidän omistuksessa on paljon muitakin verkkosivustoja, kuten esimerkiksi Ask.com.

About.com sivusto suljettiin 2. toukokuuta 2017. Samassa kuussa IAC uudisti brändin ilmettä ja se uudelleenjulkaistiin nimellä Dotdash.com.

## Historia
Sivuston perustaminen aloitettiin vuonna 1996 nimellä "The Mining Company". Scott Kurnit avasi verkkosivuston maailmalle 21. huhtikuuta 1997. Alkuperäinen "miningco.com" osoite muuttui nykyiseen "about.com" muotoon toukokuussa 1999.

Vuonna 2000 About.comin osti Primedia 690&nbsp;miljoonan dollarin osakekaupoilla. Kaupan jälkeen yrityksen nimeksi tuli Primedia ja Kurnit sai jäädä toimitusjohtajan tuolille.

2005 helmikuussa The New York Times Company (*Times Co.*) ilmoitti ostaneensa About.comin 410 miljoonalla dollarilla. Yrityskaupan jälkeen About.comin puheenjohtajana oli hetken aikaa Peter C. Horan, kunnes Scott Meyer korvasi hänet toikokuussa 2005.

Darline Jean nimettiin yrityksen puheenjohtajaksi heinäkuussa 2011.

IAC kertoi elokuussa 2012 ostaneensa About.comin 300 miljoonan dollarin kokonaishintaan. Huhtikuussa 2013 Neil Vogel nousi yrityksen uudeksi toimitusjohtajaksi.

Vuonna 2014 about.com sai suuren kasvojenkohotuksen joka tehtiin käyttäjien ja mainostajien toivomuksien mukaan.

Huhtikuussa 2017 about.comin toimitusjohtaja Neil Vogel kertoi Business Insiderin haastattelussa sivuston lopettamisesta seuraavan kuukauden aikana.

IAC:n toukokuusta 2017 sulkema about.com sai uuden ilmeen ja se uudelleenjulkaistiin nimellä dotdash.com.

## Kävijämäärät
Maaliskuussa 2014 About.com-sivustolla kävi yhteensä 61&nbsp;428&nbsp;000 vierailijaa comScore-vierailulaskurin mukaan, joten sivusto oli maaliskuun 16:nneksi eniten käytetty sivusto.

About.comin Alexa-sijoitus oli 388 syyskuussa 2016. Hieman ennen sivuston lopettamista sen Alexia sijoitus oli 1&nbsp;936.

## Lähteet

## Aiheesta muualla
*About.comin virallinen sivusto
Matthias Mollenius

**Matthias Mollenius** (k. 1679) toimi Säämingin kirkkoherran viran ohella Savonlinnan kaupunkiseurakunnan kappalaisena ja Olavinlinnan kappelin saarnaajana.. Molleniuksen mielenkiinto seurakunnan henkisen kaitsemisen lisäksi maanviljelyksen ja maanpuolustuksen järjestämiseen. 

Mollenius aloitti uransa appensa kirkkoherra Samuel Krogeruksen apulaisena. 1668 appi tuomittiin 3 markan sakkoihin ja kun oikeus samalla näyttää kyllästyneen tämän poikien tapaan periä saataviaan, valtuutti syyskäräjät kirkkoherran apulaisen Matthias Molleniuksen perimään kirkkoherran saatavia. . Mollenius hoiti tehtävän hyvin ja tuli appensa 1674 kuoltua valituksi kirkkoherraksi. Luottamusta ei edes kaventanut edes edellisvuoden oikeudenkäynti väkivaltaisesta käytöksestä.

Mollenius hoiti kolmen seurakunnan papin tehtäviä. tämä  aiheutti erityisjärjestelyjä muun muassa jumalanpalvelujen järjestämisessä: Pyhäisin Mollenius aloitti ensin Savonlinnassa ja kiiruhti jumalanpalveluksen päätyttyä julistamaan sanaa talonpojille Säämingin kirkolle. joko kiivas luonto tai kaksien perättäisten jumalanpalvelusten aiheuttama rasitus vei hänet 1673 käräjille. Mollenius oli näet joulupäivän jumalanpalvelusta pitäessään ollut alttarilla selin seurakuntaan, ja kuultuaan sääminkäläisten puheellaan häiritsevän alttaritoimitusta, viskannut taakseen katsomatta ehtoollisleipäastian kannen, mikä iski verihaavan itseään viattomana pitäneen kuulijan päähän. Oikeus vapautti Molleniuksen syytteistä, koska ei voitu näyttää toteen hänen aikoneen vahingoittaa viatonta uhriaan.

Kirkkoherra-aikanaan Mollenius varusti ylimääräisen ratsumiehen leskensä Maria Krogeran sanoin "maanpuolustuksen avustamiseen näinä sotaisina aikoina". Tukeakseen maanviljelystä Mollenius rakennutti 1674 myllyn Pullinlahteen.

Matthias Molleniuksen ja Maria Krogeran lapsia olivat:

*Samuel, kappalainen, k. 1717

*Matthias, rykmentinpastori

*Göran, kornetti, joutui vangiksi Narvassa 1704 ja kuoli Venäjällä 

*Anna, k. 9.2.1726 jäälle rajuilmassa. Puoliso tykistön kersantti Israel Nordstedt, joka pakeni Venäjälle vaimonsa sisarpuolen kanssa.

## Lähteet
Chemins de fer de Paris à Lyon et à la Méditerranée

**The Compagnie des chemins de fer de Paris à Lyon et à la Méditerranée** (PLM) oli yksityinen ranskalainen rautatieyhtiö, joka myöhemmin kansallistettiin. 

PLM perustettiin vuosina 1858–1862 Paris-Lyonin ja Lyon-Méditerranée Companyn johdolla Etelä-Ranskassa lähinnä reitille Pariisi–Dijon–Lyon–Marseille. Yhtiö omisti rautatielinjoja myös Ranskan Algeriassa.–

PLM sulatettiin vuonna 1938 Ranskan valtion omistamaan SNCF:ään ja hoiti SNCF:n Etelä-Ranskan liikennettä.
Teriö

**Teriö** on kukan osa, tarkemmin kehälehtien osa, joka muodostuu terälehdistä. Terälehdet ovat ohuita kukkalehtiä. Teriö on useimmiten kukan näkyvin osa ja monilla kasveilla kirkasvärinen. Näkyvän teriön tarkoituksena on houkutella kukkaan pölyttäjiä, tyypillisimmin hyönteisiä, ja tavallisesti teriö kuihtuu pian pölytyksen jälkeen. Useimpien yksisirkkaisten kasvien kukissa on kolme tai kuusi terälehteä, kaksisirkkaisilla tavallisimmin viisi. Tästä on kuitenkin joukko poikkeuksia; esimerkiksi ristikukkaiskasveilla on neljä terälehteä ja useilta tuulipölytteisiltä kasveilta, esimerkiksi heinäkasveilta ne puuttuvat kokonaan.

Teriön muoto vaihtelee eri kasveilla suuresti, ja se on usein kasviheimon tärkeä tuntomerkki. Tavallisimmin terälehdet haarautuvat kukan keskuksesta säteittäisesti eri suuntiin. Yhdislehtisiin kuuluvilla kasveilla terälehdet ovat ainakin tyvestä kasvaneet yhteen. Teriö voi olla myös erillislehtinen.  

## Kuvia
### Erillislehtisiä teriömuotoja

Kuva:Rosa acicularis.jpg|ruusumainen(karjalanruusu,*Rosa acicularis*)
Kuva:Dianthus deltoides 060805b.jpg|neilikkamainen(ketoneilikka,*Dianthus deltoides*)
Kuva:Eruca_February_2008-1.jpg|ristimäinen(sinappikaali eli rucola,*Eruca sativa*)
Kuva:Viola tricolor.jpg|orvokkimainen(keto-orvokki,*Viola tricolor*)
Kuva:Doperwt rijserwt bloemen Pisum sativum.jpg|perhomainen(herne, *Pisum sativum*)


### Yhdislehtisiä teriömuotoja

Tiedosto:Campanula rotundifolia flowers.jpg|kellomainen(kissankello,*Campanula rotundifolia*, valkoinen värimuunnos)
Tiedosto:Galeopsis speciosa - blossom (aka).jpg|huulimainen(kirjopillike,*Galeopsis speciosa*)
Tiedosto:Fiore Asteraceae 02.png|kielimäinen,(esimerkiksi päivänkakkaran,*Chrysantemum leucamthemum*,mykerön laitakukat ("terälehdet"))
Tiedosto:Fiore Asteraceae 03.png|torvimainen,(esimerkiksi päivänkakkaran,*Chrysanthemun leucanthemum*,mykerön kehräkukat)


## Lähteet

## Aiheesta muualla
Routing Information Protocol

**RIP** (**Routing Information Protocol**) on yleinen verkkojen sisäinen reititysprotokolla, joka käyttää reitin laskemiseen hyppymäärää (hop count). Tyypiltään se on etäisyysvektorireititysprotokolla. RIP ei skaalaudu suuriin verkkoihin, mutta on erittäin kevyt käyttää pienemmissä verkoissa. Lisäksi tuki sille löytyy lähes kaikista reititinlaitteista.

RIP kehitettiin alun perin BSD:n verkkokoodin komponentiksi ja helpon konfiguroitavuuden sekä ohjelmoitavuuden ansiosta se levisi nopeasti. 

Charles Hedrick dokumentoi RIP versio 1:n :ssa kesällä 1988.

## Ominaisuudet
* Helppo konfiguroida
* Kevyt käyttää
* Tuki lähes jokaisessa laitteessa
* Ei tue VLSM:ää (Variable-Length Subnet Masking)
* Ei skaalaudu
* Hidas konvergenssi
* Käyttää yleislähetystä (multicast) reititystiedon välittämiseen
* RIPin kehitys on lopetettu, mutta sen jalanjälkiä jatkaa RIPv2

## Lähteet

## Aiheesta muualla
*
Luettelo Suomen eronneista ministereistä

Tämä on luettelo Suomen hallituksista kesken toimikauden tapahtuneista ministereiden eroista. Luettelossa ei ole ministerikierrätyksiä tai sellaisia tapauksia, joissa koko hallitus on eronnut. Luettelossa ei ole tasavallan presidentiksi tai eduskunnan puhemieheksi valittuja ministereitä, sillä heidän on automaattisesti erottava virasta kun heidät on valittu kyseisiin tehtäviin. 

## Luettelo eronneista ministereistä

## Lähteet
Ohjaskelkkailun maailmanmestaruuskilpailut 2004

**Ohjaskelkkailun maailmanmestaruuskilpailut 2004** olivat järjestyksessään 35. lajin maailmanmestaruuskilpailut. Ne järjestettiin Naganossa, Japanissa 13.–15. helmikuuta.

## Miesten yksikkö

### Naisten yksikkö

### Miesten kaksikko

## Sekajoukkue

## Mitalitaulukko

## Lähteet
*Miesten kaksikon maailmanmestarit 
*Miesten yksikön maailmanmestarit 
*Sekajoukkueen maailmanmestarit 
*Naisten yksikön maailmanmestariy
Fate

**Fate** on tanskalainen vuonna 1985 perustettu hard rock -yhtye.

## Historia

*Fate*n perusti vuonna 1985 kitaristi Hank Shermann, joka aiemmin oli soittanut Mercyful Fate -yhtyeessä. Shermann oli kuitenkin alkanut vierastaa yhtyeen kauhu- ja okkultismiteemaista musiikkia, ja päätti perustaa oman yhtyeen joka tekisi Mötley Crüen kaltaista musiikkia. Faten menestys jäi vaatimattomaksi ja Shermann erosi vasta kahden vuoden päästä yhtyeen perustamisesta. Cruisin' for a Bruisin' -albumin julkaisemisen jälkeen monet alkuperäisjäsenistä erosivat: tilalle tulivat Mattias "IA" Eklundh ja Per Henriksen ,joiden myötä yhtyeen musiikki vaihtui heavy metaliksi. Scratch 'N' Sniff -albumin jälkeen Eklundh erosi yhtyeestä ja Fate hajosi 1993. Yhtye piti hiljaiseloa yli kymmenen vuotta, mutta yhdistyi keikkailua varten vuonna 2004. Fate julkaisi vuonna 2006 uuden albumin V.

## Kokoonpano
* Per Johansson ("Per Henriksen") – laulu
* Peter Steincke ("Pete Steiner") – basso
* Søren Hoff – kitara
* Mikael Kvist – rummut

### Entiset jäsenet
* Hank Shermann – kitara
* Bjarne Holm ("Bob Lance") – rummut
* Jeff "Lox" Limbo – laulu
* Jacob "Mr. Moth" Moth – kitara
* Mattias "IA" Eklundh – kitara
* Rasmus Duedahl – rummut
* Nicklas Burman – koskettimet

## Diskografia
### Studioalbumit
* 
* 
* 
* 
* 
* 
* 

### Kokoelmat
* 
* 

## Lähteet

## Aiheesta muualla
* Viralliset kotisivut 
* 
*
Akira Kuroiwa

**Akira Kuroiwa** (s. 6. syyskuuta 1961) on entinen japanilainen pikaluistelija, joka oli keskittynyt pääasiassa 500 metrille.

Kuroiwa voitti olympiapronssia 500 metrillä Calgaryssa 1988 ja sijoittui edellisissä olympialaisissa kymmenenneksi. Hän on voittanut myös kaksi sprinttimaailmanmestaruutta (1983, 1987) ja ollut kerran MM-pronssilla (1986).

Kuroiwa on urheilu-uransa jälkeen ryhtynyt valmentajaksi; hän toimi Japanin joukkueen päävalmentajana muun muassa 1998 Naganon olympialaisissa.
Humboogie

**Humboogie** on vuonna 1995 perustettu suomalainen yhtye. Yhtyeen musiikki on tyyliltään rentoa ja groovaavaa 1970-luvun musiikkia. Humboogien nykyiseen kokoonpanoon kuuluvat AEP (Ari Parikka), Henry Valanne ja Mika Valtonen.

Yhtye on julkaissut kolme albumia, joista uusin, Airsong, julkaistiin vuonna 2005. Albumin kappaleeseen ”My 2nd Living Room” tehtiin lisäksi musiikkivideo, joka kuvattiin ravintola Uudessa Apteekissa, Turussa.

## Jäsenet

* AEP (laulu, baritonikitara)
* Henry Valanne (rummut, marakassit)
* Mika Valtonen (kitara, laulu)

## Julkaisut
### Albumit

* 1997 – *Performed "dead"*
* 1999 – *Free Pony Ride*
* 2005 – *Airsong*

## Lähteet

## Aiheesta muualla

* Humboogien tuotantoa Suomen Äänitearkiston tietokannassa
Patrik Lörtscher

**Patrik Lörtscher** (s. 19. maaliskuuta 1960) on sveitsiläinen curlingpelaaja ja olympiavoittaja.

Lörtscherin suurin saavutus on olympiakulta Naganosta 1998. Hän on voittanut maailmanmestaruuden vuonna 1981, hopeaa vuosina 1982 ja 1989 sekä pronssia vuosina 1980, 1996 ja 1999. Euroopan-mestaruuskisoista Lörtscherillä on kaksi mestaruutta Aviemoresta 1978 ja Grindelwaldista 1981.
Höyhensaaret

**Höyhensaaret** ovat kuvitteellinen paikka, jonne ihmisten sanotaan matkustavan nukkuessaan. Höyhensaaret ovat kauniiden unien ja kuvitelmien paikka. Ilmaus "mennä höyhensaarille" tarkoittaa nukahtamista. Nukkumatin ajatellaan olevan Höyhensaarten asukas. 

Höyhensaarten esiintymisiä kirjallisuudessa:

**[[Pikku Nemo Höyhensaarilla]]* (), Winsor McCayn uraauurtava sarjakuva
**Matka höyhensaarille,* Abedi Isabelin lapsille ja nuorille vuonna 2004 kirjoittama kirja

## Lähteet
Werner Kohlmeyer

**Werner Kohlmeyer** (19. huhtikuuta 1924 – 26. maaliskuuta 1974) oli saksalainen jalkapalloilija. Hän kuului vuoden 1954 maailmanmestaruuden voittaneeseen Saksan jalkapallomaajoukkueeseen ja pelasi lopputurnauksessa viisi Saksan kuudesta ottelusta. Kaikkiaan hän pelasi 22 maaottelua vuosina 1951–1955. Hän pelasi pitkään 1. FC Kaiserslauternissa.

Aktiiviuransa jälkeen Kohlmeyer sairastui alkoholismiin; hän olikin vasta 49-vuotias sydämensä pettäessä.

## Lähteet
Runic

**Runic** on espanjalainen folk/viikinkimetallia soittava yhtye. Yhtye on julkaissut kaksi studioalbumia.

## Kokoonpano
*Ivan-Pirri - kitara
*Juan - kitara ja laulu
*Rivas - rummut
*Eneas - kosketinsoittimet
*David - basso
### Entiset jäsenet
*Vicente Gil - kitara
*Alex - basso
*Fran - säkkipilli
*Jose - kitara 

## Diskografia
* 
* 

## Aiheesta muualla
* Runicin  virallinen kotisivu
* Runic Encyclopaedia Metallumissa
Hans Schäfer

**Johann ”Hans” Schäfer** (19. lokakuuta 1927 Köln – 7. marraskuuta 2017 Köln) oli saksalainen jalkapalloilija. Hän pelasi 1. FC Kölnissä vuosina 1948–1965.

Schäfer kuului Saksan maajoukkueeseen maailmanmestaruuskilpailuissa 1954, 1958 ja 1962. Joukkue voitti kultaa 1954 ja Schäfer teki turnauksessa neljä maalia, joista yhden välierässä. Hän pelasi yhteensä 39 maaottelua ja teki niissä 15 maalia.

## Lähteet
Daniel Müller

**Daniel Müller** (s. 29. toukokuuta 1965) on sveitsiläinen curlingpelaaja. Hän kuului Sveitsin kultaa voittaneeseen joukkueeseen Naganon olympialaisissa 1998.

## Lähteet
Diego Perren

**Diego Perren** (s. 10. tammikuuta 1965 Zermatt, Valais) on sveitsiläinen curlingpelaaja ja olympiavoittaja.

Perren voitti olympiakultaa Naganossa 1998. Hän on myös kaksinkertainen MM-pronssimitalisti Hamiltonista 1996 ja Saint Johnista 1999.

## Lähteet
Dominic Andres

**Dominic Andres** (s. 6. lokakuuta 1972) on sveitsiläinen curlingpelaaja ja olympiavoittaja.

Andres oli mukana Sveitsin kultajoukkueessa Naganon olympialaisissa 1998. Hän on MM-kisoissa voittanut kaksi pronssia vuosina 1994 ja 1999. Hän on voittanut myös juniorien MM-pronssia Glasgow'ssa 1991.
Earl Palmer

**Earl Palmer** () oli yhdysvaltalainen rumpali. Hän oli kotoisin New Orleansista, jonka laajan jazzelämän vaikuttajiin hän lukeutui.

Studiomuusikkona maineensa saavuttanut Palmer kelpuutettiin Rock and Roll Hall of Fameen *sidemen*-kategoriassa vuonna 2000. 

Maailmanluokan muusikoita, joiden kanssa Palmer soitti yhteistyössä, olivat Fats Domino, Little Richard, Lloyd Price, Smiley Lewis, Frank Sinatra, Phil Spector, Rick Nelson, Ray Charles, Eddie Cochran, Ritchie Valens, Dizzy Gillespie, Count Basie ja B. B. King.
Rolando Panerai

**Rolando Panerai** (17. lokakuuta 1924 – 23. lokakuuta 2019) oli italialainen oopperalaulaja, äänialaltaan baritoni. Hän esiintyi sekä koomisissa että vakavissa rooleissa. 

Opiskeltuaan Firenzessä ja Milanossa Panerai debytoi Napolin Teatro di San Carlossa vuonna 1947.

Säveltäjiä, joiden rooleja Panerai on tulkinnut, ovat Verdin lisäksi Rossini, Puccini, Mozart ja Donizetti.

## Lähteet
Ottmar Walter

**Ottmar Kurt Herrmann Walter** (6. maaliskuuta 1924 Kaiserslautern – 16. kesäkuuta 2013 Kaiserslautern) oli saksalainen, Länsi-Saksaa edustanut jalkapalloilija ja maailmanmestari. Hän oli samassa lajissa loistaneen Fritz Walterin nuorempi veli.

Walter palveli Saksan sotalaivastossa toisessa maailmansodassa, jonka Englannin kanaalin taistelussa loukkaantui kolmesta kranaatinsirpaleesta vaikeasti oikeaan polveensa. Hän aloitti peliuransa 1. FC Kaiserslauternissa 1940-luvun lopulla. Walter kuului veljensä kanssa Saksan jalkapallomaajoukkueeseen, joka voitti maailmanmestaruuden vuonna 1954. Hän pelasi 21 maaottelua ja teki niissä kymmenen maalia vuosina 1950–1956.

Walterille myönnettiin Liittoansioristi 2006. Hän kuoli 26. kesäkuuta 2013, 89-vuotiaana.

## Lähteet
* Profiili FIFAn sivustolla  

### Viitteet
Herbert Erhardt

**Herbert Erhardt** (6. heinäkuuta 1930 – 3. heinäkuuta 2010) oli saksalainen jalkapalloilija. Seuratasolla hän pelasi puolustajana muun muassa FC Bayern Münchenissä.

Kansainvälistä mainetta Erhardt saavutti Länsi-Saksan maajoukkueessa; hän kuului vuoden 1954 maailmanmestaruuskilpailujen voittajiin vaikkei pelannutkaan lopputurnauksessa yhtään ottelua.

Erhardt osallistui maailmanmestaruuskilpailuihin myös vuosina 1958 ja 1962. Hän pelasi kaikkiaan 50 maaottelua ja teki niissä yhden maalin vuosina 1953–1962.

## Lähteet
Senzeni Na

**Senzeni na**
Senzeni na senzeni na x 3
Senzeni na kulomhlaba?
Amabhulu azizinja. x 4
Kuyisono ‘kubamnyama. x 3
Kuyisono kulelizwe.

Mitä olemme tehneet, mitä olemme tehneet? x 3
Mitä olemme tehneet tässä maassa?
Buurit ovat koiria. x 4
On synti olla musta. x 3
Se on synti tässä maassa.

**Senzeni Na** () on eteläafrikkalainen laulu, josta muodostui yksi varhaisen apartheidin vastaisen liikkeen keskeisimmistä protestilauluista. Eteläafrikkalainen muusikko Vusi Mahlasela on verrannut sen merkitystä Yhdysvaltain kansalaisoikeusliikkeen We Shall Overcome -lauluun.

Laulun sanoissa on paljon toistoa, joka luo siihen voimakkaan keskeisen rytmin. 1950-luvun vielä rauhanomainen vastarinta apartheid-järjestelmää vastaan heijastuu laulun sanoista, joista puuttuu myöhempien eteläafrikkalaisten vapauslaulujen aggressiivinen ja väkivaltainen sanoma. Alton Pollardin mukaan laulusta puuttuu vielä 1960-luvulla syntyneen musta tietoisuus -liikkeen vaikutus. Laulua esitettiin poliittisissa kokouksissa ja mielenosoituksissa sekä hautajaisissa.

## Lähteet
Martti Peltomaa

**Martti Peltomaa** (s. 18. helmikuuta 1948 Jalasjärvi) on Ivalossa asuva suomalainen eräkirjailija. 
 
Peltomaa työskenteli ennen eläkkeelle jäämistään rajavartijana Lapin rajavartiostossa (Raja-Jooseppi, Anteri, Näätämö). Sen lisäksi hän on toiminut muun muassa paikallislehtiyrittäjänä ja rajavartioliiton puheenjohtajana.

Peltomaa on myös kirjoittanut nimimerkeillä Jysky ja Aslak Aapa.

## Teoksia
* *Karhun naapurina*, eränovelleja. Tammi 2001
* *Lentojätkä ja lestilinnut*, eränovelleja.   Karisto 2004
* *Raja-Jooseppi, Legendan synty*. Ukko-Media 2005
* *Erämiehen kahdeksan vuodenaikaa*.   Karisto 2006 (yhdessä Seppo Saraspään kanssa)
* *Tunturihaukan maa, erätarinoita Inarin seliltä sekä Pohjois-Lapin metsistä ja tuntureilta*.   Karisto 2007
* *Hirvikameli ja muita erätarinoita*. Otava 2008
* *Lapissa kuolleetkin puhuvat*, (Aslak Aapa) jännitysromaani. Amanita 2010
* *Helmijänikset*, eränovelleja. Karisto 2011
* *Ristikettu*, eränovelleja. Karisto 2012
* *Sissiritarit, *juhlateos. Amanita 2014

Peltomaan erätarinoita on lisäksi julkaistu Kariston *Erämaailma*- ja Otavan *Eränkävijä*-antologioissa.

## Lähteet
* Kariston kirjailijat – Martti Peltomaa (luettu 3.4.2008) 
* Saariselkä Nyt! -lehden verkkoliite helmikuu 2005: Miehiä kylmästä maasta – Eräkirjailijoitten puheenvuoroja (luettu 3.4.2008) 
* Kirjasampo.fi – Martti Peltomaa
Barbara Bonney

**Barbara Bonney** (s. 14. huhtikuuta 1956 Montclair, New Jersey, Yhdysvallat) on yhdysvaltalainen sopraano. Bonneyta pidetään yhtenä maailman parhaimmista lyyrisistä sopraanoista.

Bonney opiskeli Kanadassa ja myöhemmin Walter Raningerin johdolla Salzburgin Mozarteumissa. Vuonna 1979 hän sai kiinnityksen Darmstadtin oopperaan, jossa teki ensimmäiset isot oopperaroolinsa. Bonney on levyttänyt muun muassa  Claudio Abbadon, John Eliot Gardinerin ja Nikolaus Harnoncourtin kanssa.

## Lähteet
Red Cell

**Red Cell** on yhdysvaltalainen ryhmä tai yksikkö, jonka tarkoitus on testata Yhdysvaltain omien sotilastaktiikoiden sekä henkilöstön tehokkuutta. Nimityksen on luonut Yhdysvaltain hallinto.

Alkuperäinen Red cell -ryhmä koottiin entisistä Yhdysvaltain laivaston SEAL -yksikön jäsenistä, ja sen kokosi ja sitä johti laivaston vastaterrorismiryhmän SEAL Team Six (ST6):n perustaja ja aiempi johtaja Richard Marcinko. Ryhmä organisoitiin tunkeutumaan Yhdysvaltain tukikohtiin ja muihin tärkeisiin turvallisuuskohteisiin tarkoituksenaan hankkia reaaliaikaista tietoa kohteiden turvallisuus- ja valvontatasosta ja laitteistosta. 

## Aiheesta muualla

*Red Cell at Special Operations.com 
*Another Red Cell link at Special Operations.com
Milan Šašić

**Milan Šašić** (s. 18. lokakuuta 1958) on kroatialainen jalkapallovalmentaja. 

## Ura

Šašić aloitti valmennusuransa Jugoslaviassa NK Karlovacin joukkueessa. Hän siirtyi 1994 Saksaan, jossa on tehnyt uraa alempien sarjatasojen seurojen päävalmentajana. Vuonna 2002 hänestä tuli TuS Koblenzin päävalmentaja. Seurassa hän teki läpimurtonsa johdattamalla joukkueen Amateuroberligasta aina 2. Bundesliigaan saakka. Hän sai lopulta potkut kauden 2006/07 päätteeksi seuran sijoittua kahdenneksitoista 2. Bundesliigassa.

Helmikuussa 2008 Šašićista tuli 1. FC Kaiserslauternin päävalmentaja.  Hänen johdollaan 2. Bundesliigassa putoamistaisteluun vajonnut seura selviytyi kuiville kauden 2007/08 jälkeen. Seura lähti seuraavaan kauteen tavoitteenaan nousu Bundesliigaan, mutta tulokset heilahtelivat eikä seura kyennyt aivan vastaamaan kärkijoukkue SC Freiburgin menoon. Šašić sai lopulta yllättäen toukokuussa 2009 potkut tehtävistään, kun Kaiserslautern oli neljä kierrosta ennen sarjan loppua kuudentena viiden pisteen päässä suoran nousijan paikasta.  

Marraskuun alussa 2009 Šašić palasi valmennustehtäviin, kun 2. Bundesliigassa kahdeksantena majaillut MSV Duisburg palkkasi hänet uudeksi päävalmentajakseen vuoteen 2011 ulottuvalla sopimuksella.  Debyyttikautensa päätteeksi kroaatti luotsasi Duisburgin kuudenneksi ja jatkoi kohtuullista työtään myös kaudella 2010/11. Vaikka kahdeksas sija ei tuonutkaan Duisburgille nousua Bundesliigaan, sai Šašić jatkaa tehtävässään. Kausi 2011/12 alkoi murheellisesti ja lopulta seurajohto erotti Šašićin lokakuun lopussa 2011 Duisburgin ollessa sarjassa vasta sijalla 14. 

Syyskuun puolivälissä 2013 Šašićista tuli 3. Ligassa pelaavan 1. FC Saarbrückenin päävalmentaja.  Hän sai potkut helmikuussa 2014.

## Meriitit

* Amateuroberliga Südwest: 2004
* Regionalliga Südin hopeaa: 2006

## Lähteet
Ian Khama

**Seretse Khama Ian Khama** (s. 27. helmikuuta 1953) on botswanalainen poliitikko. Hän toimi maansa presidenttinä vuosina 2008–2018. Hän kuuluu maansa demokraattipuolueeseen ja bamangwato-heimoon.

Khama on Botswanan ensimmäisen presidentin Seretse Khaman ja tämän brittiläisen puolison Ruth Williamsin poika.

Khama toimi Botswanan varapresidenttinä vuosina 1998–2008. Vuonna 2008 hän seurasi presidenttinä Festus Mogaeta, joka luopui virasta kesken kauden. Vuoden 2009 vaaleissa Khama uusi paikkansa. 1. huhtikuuta 2018 Khama luopui presidenttiydestä ja uudeksi presidentiksi nousi varapresidentti Mokgweetsi Masisi.

Joulukuussa 2022 Bostwana antoi Ian Khamasta pidätysmääräyksen. Hänen uskotaan olevan Etelä-Afrikassa..

## Lähteet
Laajakallio

**Laajakallio** () on asuinalue Kirkkonummella. Alueella on paljon omakotitalotontteja. Laajakalliossa järjestetään paljon tapahtumia, kuten Laajakallion koulun perinteiset joulumyyjäiset. Alue on jaettu kolmeen osaan, jotka ovat Laajakallion länsirinne, Laajakallion itärinne ja Laajakallion laki. Laajakallion koulu sijaitsee Laajakallion länsirinteen puolella. Laajakallio rajoittuu etelässä rantarataan, lännessä Tolsantiehen, pohjoisessa vanhaan rantatiehen ja idässä vanhan Gillobackan kartanon alueeseen. 

Laajakallio, kuten Kirkkonummi muutenkin, kasvaa edelleen. Alueen etelälaidalle junaradan varteen rakennetaan suuria kerrostaloja, minkä jälkeen Laajakalliossa tulee asumaan noin 4&nbsp;000 asukasta. Asia on herättänyt paljon keskustelua alueen nykyisissä asukkaissa. Lisäksi Tolsanmäen asemakaavaan eli alueen lounaispuolelle on kaavailtu kerrostalokorttelia. Vuonna 2021 valmistuu rantaradan kupeeseen suora jalankulun ja pyöräilyn yhteys Laajakalliosta Kirkkonummen keskustaan.

Alueella sijaitsee Tolsan rautatieasema, jossa pysähtyvät U- ja L-junat. Laajakallion korkein kohta on Maanmittauslaitoksen maastokartan mukaan noin 50 metriä merenpinnan yläpuolella ja se sijaitsee Koillis-Laajakalliossa. 1900-luvulle asti Laajakalliossa on ollut Solbackan, Hagalundin, Sofielundin ja Tallholmin talot alueen länsipuolella. Näistä Hagalund oli osittain myös Jolkbyn puolella.

Laajakallion päiväkoti aloitti toimintansa vuonna 2001. Laajakallion koulu valmistui päiväkodin yhteyteen vuonna 2003, ja se aloitti toimintansa saman vuoden syksyllä. Vuonna 2012 Laajakallion Tarutielle avattiin Kauneushoitola Orkidéa, mutta se lopetti toimintansa Tarutiellä vuonna 2020. Orkidéan tiloissa avasi vuoden 2020 elokuussa parturi-kampaamo ja kosmetiikkapalvelu -BEIS.  Lisäksi Laajakalliossa on toinen parturi-kampaamo eli AM-hiussalonki sekä joulukuussa 2016 avattu K-Market, joka tosin kantaa juna-aseman tavoin Tolsan nimeä (K-Market Tolsa).
K-Marketin läheisyydessä on myös loma-asuntoja vuokraavan Interhome OY:n toimisto sekä ompelimo hyvinvointihoitaja TiiaMaarian toimipiste (paikalla oli ennen EcoPassion niminen ompelimo ja Re/Maxin toimipiste). Samassa korttelissa sijaitsee myös pieni toriaukio, Tolsan tori. Kirkkonummen suomalainen seurakunta omistaa Laajakallion Tarutieltä kerhotilan.

Vuonna 2018 Itä-Laajakalliossa, vanhan Gillobackan kartanon mailla aloitti toimintansa yksityinen Touhula-liikuntapäiväkoti. Touhula Laajakalliossa on mahdollisuus myös esiopetukseen. 

Alueen asioita ajaa Jolkbyn, Heikkilän ja Laajakallion asukasyhdistys JoHeLa.

## Lähteet
Davis Kamoga

**Davis Kamoga** (s. 17. heinäkuuta 1968) on ugandalainen pikajuoksija, joka kilpaili pääasiassa 400 metrillä.

Kamoga juoksi päämatkallaan pronssille Atlantan olympialaisissa 1996 ajalla 44,53. Seuraavana vuonna hän saavutti Ugandan ensimmäisen yleisurheilun MM-mitalin voitettuaan MM-hopeaa Ateenassa ajalla 44,37. Göteborgin MM-kilpailuissa 1995 hän karsiutui 400 metrin välierissä ja Sydneyn olympialaisissa 2000 toisissa alkuerissä. Hän saavutti samalla matkalla hopeaa Dakarin Afrikan-mestaruuskilpailuissa 1998 ajalla 44,79. Hän on rikkonut kuusi kertaa maansa ennätyksen 400 metrillä ja pitää sitä yhä hallussaan ajalla 44,37.

## Lähteet
*

### Viitteet
Klaffi Tuotannot

**Klaffi Tuotannot Oy** oli vuonna 1996 nimellä Av-Klaffi Oy perustettu oululainen tuotantoyhtiö. Klaffi tuotti mainoselokuvia ja yritysvideoita sekä alkuaikoina myös dokumenttielokuvia, joista puolet oli Mika Ronkaisen ohjaamia.

Elokuussa 2023 Klaffi Tuotannot Oy liittyi yritysjärjestelyn seurauksena Filmbutik-tuotantoyhtiöön ja muutti nimensä Filmbutik Oulu Oy:ksi.
 

## Dokumenttielokuvat
* Kohta maailma muuttuu (2000, ohj. Mika Ronkainen)
* Autobonus (2001, ohj. Mika Ronkainen)
* Huutajat – Screaming Men (2003, ohj. Mika Ronkainen)
* Hiljainen tila (2004, ohj. Mervi Junkkonen)
* Varis (2004, ohj. Esa Nissi)
* Meän kesä (2004, ohj. Mika Ronkainen)
* 92 Shots (2005, ohj. Pekka Uotila)
* Sentenced: Buried Alive (2006, ohj. Mika Ronkainen)
* Aarne (2007, ohj. Mervi Junkkonen)
* Maailmanloppu alkaa Oulusta (2007, ohj. Annika Nykänen)
* Freetime Machos (2009, ohj. Mika Ronkainen)
* Jälki elämässä – 4 tarinaa kidutuksesta (2011, ohj. Mervi Junkkonen)
* Laulu koti-ikävästä (2013, ohj. Mika Ronkainen)
* Isän tyttö (2016, ohj. Melisa Üneri)

## Yhteistuotannot
* Smiling in a War Zone (2006, ohj. Magnus Bejmar ja Simone Aaberg Kærn)
* Rauhantekijän testi (2014, ohj. Karen Stokkendal Poulsen)

## Lähteet
Richard Herrmann

**Richard Herrmann** (28. tammikuuta 1923 Kattowitz, Puola – 27. heinäkuuta 1962) oli saksalainen jalkapalloilija. Hän kuului vuoden 1954 maailmanmestaruuskilpailut voittaneeseen maajoukkueeseen. Hän pelasi MM-turnauksessa yhden ottelun ja teki yhden maalin. Seuratasolla hän edusti muun muassa FSV Frankfurtia.

Herrmann kuoli maksakirroosiin vain 39 vuoden ikäisenä.

## Lähteet
Ulrich Biesinger

**Ulrich Biesinger** (6. elokuuta 1933 – 18. kesäkuuta 2011) oli saksalainen jalkapalloilija. Hän kuului vuoden 1954 maailmanmestaruuskilpailuissa ensimmäisen maailmanmestaruutensa voittaneeseen Saksan maajoukkueeseen mutta ei pelannut turnauksessa yhtään ottelua. 

Biesinger oli kotoisin Augsburgista, maan eteläosista. Hän pelasi urallaan kyseisen kaupungin seurassa, BC Augsburgissa.

## Lähteet
Obdulio Varela

**Obdulio Jacinto Muiños Varela** (20. syyskuuta 1917 Montevideo – 2. elokuuta 1996) oli uruguaylainen jalkapalloilija. Hän oli kapteenina maajoukkueessa, joka voitti vuoden 1950 maailmanmestaruuskilpailut Brasiliassa.

Varela tunnettiin lempinimellä "El Negro Jefe" ja häntä pidettiin sangen karismaattisena hahmona maajoukkueessa. 

Varelan ammattilaisseura kotimaassa oli Club Atlético Peñarol. Hän kuului vuoden 1942 Copa América -voittajiin. 

Varela osallistui vielä vuoden 1954 maailmanmestaruuskilpailuihin Sveitsissä ennen vetäytymistään vuonna 1955. Hän kuoli 78-vuotiaana. 

## Lähteet
Martin Cooper

**Martin Cooper** (s. 26. joulukuuta 1928 Chicago, Yhdysvallat) on yhdysvaltalainen keksijä ja toimitusjohtaja. Häntä pidetään matkapuhelimen (erotuksena autopuhelimesta) isänä. Cooper toimi Motorolan tutkimus- ja tuotekehitysjohtajana ja on älyantennien tekniikkaa tutkivan ja langattomia verkkoja kehittävän ArrayCommin perustaja ja toimitusjohtaja. 

## Elämäkerta

Cooper kasvoi Chicagossa ja suoritti sähkötekniikan tutkinnon *Illinois Institute of Technology*ssa vuonna 1950. Palveltuaan neljä vuotta Yhdysvaltain laivaston hävittäjillä ja sukellusveneissä hän työskenteli vuoden telekommunikaatioalan yrityksessä. Hänet palkattiin Motorolalle vuonna 1954. Cooper työskenteli kannettavien tuotteiden parissa, mukaan lukien ensimmäiset vuonna 1967 Chicagon poliisiosastolle tehdyt käsiradiot. Hän johti tämän jälkeen Motorolan matkapuhelimiin liittyvää tutkimusta ("cellular research"). Cooper suoritti entisessä opinahjossaan maisterintutkinnon 1957 ja nimitettiin vuonna 2004 kunniatohtoriksi.

## Maailman ensimmäinen kännykkäpuhelu

Cooper on keksijänä 17. lokakuuta 1973 jätetyssä Yhdysvaltain patenttihakemuksessa 3906166 "Radio telephone system" ("radiopuhelinjärjestelmä"). Häntä pidetään ensimmäisen kannettavan matkapuhelimen keksijänä sekä henkilönä joka ohikulkijoiden ihmetykseksi suoritti maailman ensimmäisen kännykkäpuhelun 3. huhtikuuta 1973 New York Cityn Hilton hotellin  edestä kuudelta avenuelta . Tuo ensimmäinen puhelu Cooperin kilpailijalle Joel Engelille, AT&T:n tutkimusjohtajalle, aiheutti perustavanlaatuisen teknologian ja kommunikaatiomarkkinoiden siirtymisen paikkakeskeisyydestä ihmiskeskeisyyttä kohti. 

Se oli toteutunut Cooperin visio henkilökohtaisesta langattomasta kommunikaatiosta erotuksena autopuhelimista. Cooper paljasti myöhemmin että hän sai inspiraation matkapuhelimen kehittämiseen katsellessaan kapteeni Kirkiä käyttämässä kommunikaattoria televisiosarjassa Star Trek.  

## Cooperin laki

**Cooperin laki** on käsite jota käytetään Cooperin siitä havainnosta, että tietyllä alueella yhtä aikaa suoritettavien radiotaajuisten keskusteluiden määrä on kaksinkertaistunut 30 kuukauden välein alkaen Marconin kipinälähettimen keksimisestä. 

Vuonna 2003 Cooper vastaanotti *Wharton Infosys Business Transformation Award* -palkinnon teknologisista innovaatioistaan kommunikaation alalla. Cooper on myös Mensan jäsen.

## Lähteet
Sujata Massey

**Sujata Massey** (s. 1964 Sussex, Englanti) on yhdysvaltalainen dekkarikirjailija, joka on tullut tunnetuksi *[[Rei Shimura]]* -kirjasarjastaan.

Massey syntyi Englannissa monikulttuuriseen perheeseen; hänen isänsä on syntyperältään intialainen ja äiti saksalainen. Massey on työskennellyt reportterina Englannissa ja asunut Japanissa, missä hän opetti englantia Tokiossa ja alkoi kirjoittaa Japaniin sijoittuvia jännityskirjoja. Hänen esikoisromaaninsa *Rei Shimuran ensimmäinen tapaus* (1997, suom. 2000) voitti Agatha Christie -palkinnon.

Massey asuu miehensä ja kahden lapsensa kanssa Minneapolisissa, Minnesotassa.

## Teokset
### ''Rei Shimura'' -sarja
* 
* 
* 
* 
* 
* 
* 
* 
* 
* 
* 

### ''Perveen Mistry'' -sarja
* 
* 
* 

## Lähteet

## Aiheesta muualla
* Sujata Masseyn kotisivut
Carlos José Castilho

**Carlos José Castilho** (27. marraskuuta 1927 – 2. helmikuuta 1987) oli brasilialainen jalkapalloilija, pelipaikaltaan maalivahti. Hän kuului maajoukkueeseen maailmanmestaruuskilpailuissa vuosina 1950, 1954, 1958 ja 1962. Pelaamaan hän pääsi kolmessa ottelussa vuoden 1954 kisoissa Sveitsissä.

Castilho oli Fluminensen pitkäaikainen pelaaja. Vetäydyttyään hän jatkoi yhä uraansa valmennustehtävissä.

Castilho kuoli oman kätensä kautta ollessaan 59-vuotias.

## Lähteet
*